John Frimpong Osei

**John Frimpong Osei** (Ba da du'a o nɛ 5 dawalig nwadig 1971) o anɛ Ghana pɔlitis nwɛɛd onɛ an Wadmaani paas Ghana wadmaanib yikanɛ paasi ayɔpɔi nɛ anii , Ghana Republic kanɛ paasi anaasi la ni tis Abirem Constituency n bɛ Eastern Region sʋʋlim la. O anɛ wabʋg Naadɔɔg la nid.

## On siiŋ si'em nɛ o sakur yɛla
Ba da dua John Frimpong nɛ Akim Ntronang bɛ Eastern Region, Ghana. John Frimpong da paami o Middle School kasɛtta gbaʋŋ nɛ yʋʋm tusir nɛ kɔbiswai nɛ pisnii nɛ ayuobʋ. Din nyaaŋ ka o maali o Ordinary Level yʋʋm tusir nɛ kɔbiswai nɛ piswai nɛ yinne (1991) la ni nɛ Advanced Level yʋʋm tusir nɛ kɔbiswai nɛ piswai nɛ atan' (1993). John Frimpong da tɔlisi maal Bachelor of Arts (Geography Resource Development) yʋʋm tusir nɛ kɔbiswai nɛ piswai nɛ anii (1998) nɛ M.PHIL (Micro Finance Geography) yʋʋm tusa ayi' nɛ anaasi la ni (2004) University of Ghana, Legon –Ghana.

## O tʋʋma yɛla
John Frimpong da anɛ manager tis O-M Finance and Business Service Limited yʋʋm tusir nɛ kɔbiswai nɛ piswai nɛ awai (1999) ti paae yʋʋm tusa ayi' nɛ pisi (2000), o da lɛn anɛ special assistant tis Ministry of Finance and Economic Planning nɛ sakur ken yɛla nɛ dasam nɛ pu'asada nɛ Bɔɔl nwɛ'ɛb ninwisigir yɛla yʋʋm tusa ayi' nɛ ayi' la ni (2002) ti paae yʋʋm tusa ayi' nɛ anu (2005). John Frimpong yʋʋn anɛ Wadmaan, tis Abirem Constituency sʋʋlim dim.

## Pɔlitis nwɛ'ɛb yɛla
John Frimpong da dii (Abirem Constituency) bɛ Eastern Region kʋk la yʋʋm tusa ayi nɛ piinɛ ayuobʋ 2016 Ghana wʋsa vɔɔtʋg la. O da zienɛ Wabʋg Naadɔɔg la zugʋ di ka kpɛn Wadmaanib yikanɛ paasi ayɔpɔi la Ghana Republic kanɛ paasi anaasi la ni nɛ vɔɔt tusa pii nɛ awai nɛ kɔbisyi' nɛ anii (19, 208) ka li an pisyuobʋ nɛ yinne kɔbʋg pʋʋgin (61.0%) ka  Mavis Ama Frimpong onɛ an Maasim tiig Naadɔɔg nid la paam vɔɔt kal tusa pii nɛ ayi' nɛ kɔbisyi nɛ pii nɛ ayɔpɔi (12,217) ka li an pistan' nɛ anii dual anii kɔbiga pʋʋgin (38.8%). O da lɛn di yʋʋm tusa ayi' nɛ pisi, 2020 kanɛ da an Ghana wʋsa vɔɔtʋg la. O da zienɛ Wabʋg Naadɔɔg la zugʋ keŋ paas Ghana Wadmaanib yikanɛ paasi anii la Republic kanɛ paasi anaasi la nɛ vɔɔt tusa pii nɛ awai nɛ kɔbʋga nɛ pisnu nɛ yinne (19,151) ka li an pisnu nɛ anu duali ayi' kɔbʋg pʋʋgin (55.2%) ka Mavis Ama Frimpongonɛ an Maasim tiig Naadɔɔg nid la paam vɔɔt tusa pii nɛ anu mɛ kɔbiga nɛ piiga (15,110) ka li an pisnaasi nɛ atan' duali anu kɔbʋg pʋʋgin (43.5%).

## Laasbanɛ ni ka o tʋm
John Frimpong da anɛ kʋkdaan tis laaskanɛ gɔsid diib nɛ kuob nɛ gʋʋl nɛ Kooko yɛla la. O da paas Privileges Committee la ni.

## Mɛŋ bɛlim
John Frimpong anɛ Kristo biig

## O tʋʋmsʋma sʋŋir yɛla
John Frimpong nɔk 100 pieces of street bulbs tis ye di sʋŋi gu ninkʋʋr yʋʋŋ-yʋʋŋi o sʋʋlim la. John Frimpong paal ye, labaar paae o ye Nwadis banɛ gaad la yʋʋm tusa ayi' nɛ pisi la nɛ yʋʋm tusa ayi' nɛ pisi nɛ ayi' (2022), ba da kʋ gɛɛn puab ka nwaae ba niŋgbina zinisieba ka di paal ye ba kʋʋdnɛ dit tiim.

## Yaan piinkanɛ ka o die
John Frimpong da die piini yi United Clergy International Association (UCIA) dim la ni yʋʋm tusa ayi' nɛ pisi 2020 la ni, Hall Of Fame Award For Excellence In Leadership by United Clergy International Association (UCIA) dinɛ da paas pii nɛ yinne (11th edition) da maal All Nations University la ni yʋʋm tusa ayi' nɛ pisi Nwadisa anii la daba anii daar (8 mɔtul nwadig 2020).

## Gbanvɛɛnsa